
	prijatelju

	što podsjeća na postojanost svoju

	 


Sevdah i jaran

	Pastirski blues

	Ponekad sanjam duge noći

	zamišljene poglede u daljinu

	pričamo tiho i oprezno

	kao što se mačka šunja među noge

	 

	Sve što imamo on i ja

	to su par boja

	mirisi mokrog drveta i bol

	ljuta rakija u grlu i soj

	

	Spremi se

	kažem

	Obuci se kao vođa!

	Rascijepi to drvo!

	Iskaži se!

	 

	Oko vatre se pravi spoj

	duše, slanine i soli

	gdje rakija liječi sve boli

	zbog težine sudbine tromi

	 

	Kao obiteljski čovjek 

	Šetamo ponekad 

	rastrzanih između sudbine uloge

	Šetamo po mjestima

	gdje samo sjeta stanuje

Noć puna nade

	Što je to bilo slatko u njoj?

	Zašto li me oblijeva znoj, kada se sjetim

	da sam išao u boj sa samim sobom

	sam sebi ispao moron?

	 

	Bila je to noć puna nade

	očekivao sam da na koljena padne

	nadao se da romantika pali

	Gledam te, ne trepćem

	Ti majušna crna slatkice

	dođi mi da ti milujem ruke

	Noćas sam nemirnog sna

	Zavidim tvom jastuku

	spontanošću okretaja u krevetu

	molim anđela da ti kosu popravlja

	kad zahladni da te pokriva

	 

	Mogao bi Bogu zahvaljivati

	za svaku svjetiljku u ranu zoru

	za zlatni trag svjetla u mojoj sobi

	što me optimizmom podstrekne

	 

	Mogao bi trčati po kiši

	Mogao bi se smiješiti

	reći hvala svakom 

	‘ko se noćima niz kaldrmu šepuri

	 

	 


Kavez srca varljiva

	Noćas šapućem polako

	izgovaram plačno

	hodam laganim korakom

	tražim prekidač za svjetlo

	 

	Noćas mi paše miris Mediterana

	tražim spas u stihovima boema

	sve mi više prija poezija

	kao čaju malo meda

	 

	Spori pokret mojih usana

	kavez srca varljiva

	gorčina i nostalgija

	proganja me uspomena

	 

	Spori pokret mojih usana

	nagoni sve pore instinkta

	skriveni signal krvi

	spoznaje da ljubav postoji

	 

	Bolno gitara plače

	lanut će što riječi ne mogu

	što prikrit želim drugomu

	što duši daje slobodu

	 


Noćni blues

	Jedne noći umoran, sam

	osjećao sam se kao prašina slab

	beznačajan i dosadan

	slušao sam jedino blues

	 

	Tjera me zora u osjećanja sumorna

	kao sjekira u mojim leđima

	koja prodire duboko

	greška izgubljenog vremena

	 

	Sporo je šapnuo

	istinu koju sam 

	davno porekao

	pogrešno procijenio

	snimka kontrasta 

	životnih grešaka

	traka puna ogrebotina, istina

	 

	A gdje si bio do sada ti druže moj

	pronašao si atom slabosti

	kao zrake što prodiru mudro 

	kroz vrata budućnosti

	 

	 

	



	


Exam blues

	Navlačim zastore
svjetiljke palim
tek markerima podvlačim
dosadne materijale

	koje treba da pamtim

	pa zaboravim

Pijem gorko zrno loše kave
svaki ton akustične gitare 
hvata me u svoje kandže

Svaka glupost 
vuče me za prste
vrijeme je ispitnog roka
braća kampanjci večeras rade

Ubirem zadnje sate
okolnosti trebaju da se poklope
mozak je krenuo da plače 

	kažu: sreća prati hrabre

Duga noć

	hladna soba
zora se budi

	briga tijelo preuzima
exam blues u meni svira

	



	


Smak mozga

	Tost je skupa hrana
juha u menzi je neslana

	odjednom se šepure
neželjene čestice prljavog stana

	po modrim vijugama 

	
Misliš da zaslužuješ sva prava

	ne zarezuješ pravila krutog grala
tu nema plana
intelektualna snaga
ispitna drama

	pod osama dijagrama

Kada se završi faks
stanje u glavi je smak

	
Čini se da ga završava svak'

	a kao da me priječi 

	stići na taj brzi vlak

Gradivo je potrebno odraditi
naša specijalnost su bodovi
postajemo automatizirani botovi
podložni svjetini

A gdje je smisao, profa

	



	


Preludijum u Božić

	Pomolimo se i onda kada 

	plitka kletva rastjeruje blagoslov

	Pomolimo se jer blizu je java

	 

	Još živi ljubav

	na velikom stolu 

	starinskog žutog stolnjaka

	čaše bijelog vina

	trnja od uvelih ruža

	ostataka sušenih biljaka za čaj

	 

	Nemoj sklanjat sa stola

	riznicu sa čiste plahte

	Pusti da živi mimo nas

	neka dočeka sljedeći Badnjak

	 

	Kad svijeću približiš bliže licu
sjena postaje veća

	Pomolimo se za duše

	usamljene u kušanju sreće

	 

	Za zajedništva Božićnih večeri

	zapostavljenih duša po podrumima

	Što kao vino ostavljamo da odstoji

	i poprimi slatkost i kiselinu vremena

	 

	Na zidu ispod Križa

	slika puna jarkih boja

	kratkih uličica grada

	jednakih kućica roza fasade

	i zapostavljenih bijelih ruža

	po malim dvorištima

	osokoljenih posljedica 

	krvavog desetljeća

	 

	Nazovi to onako kako želiš

	zima te često preduhitri

	jer za slavit rođendan Učitelja

	rijetko smo spremni, zar ne?

	 

	Ipak, kad toplina doma odagna

	i slama sunce mijenja

	sjeti se ponekad poslati

	poruku podrške Nedjeljom

	 

	 


Isuse, povedi me

	Pratim otkucaje sata

	tuga dušu preuzima

	poput zidnog korova

	pentra se po fasadama

	vidljiva i na koži

	tattoo teških osjećanja

	 

	Čitam priču o raskrižju

	velika djela s kušnjom započinju

	 

	Rabine, nauči me

	povedi me kroz rajske staze

	ti poznaješ puteve Gospodnje, bogaze

	 

	Isuse, povedi me

	primi me u svoje odaje

	neka me čvrsto stisnu

	tvoje tkanine, slobodne

	tvoje riječi nisu osude

	 

	Vraćam se Izvoru

	hrlim u naručje Učitelju

	gorljiva srca 

	neka Ljubav pobjeđuje

	 


Božje dimenzije

	Crne rupe i te misterije

	nisu ništa za galerije

	naših uspomena 

	što spoji Bog

	 

	Niti svemirske dimenzije 

	kotače vremenske

	ne trepću

	bez energije ljubavi gorljive

	 

	Nit darovanja i primanja

	frekvencija ljudskog titranja

	to je sfera duhovnosti

	osjećaja, potrebe i smisla

	 

	Neke tačke 

	svoju slabost imaju

	gdje je spoj uspomena 

	i trke za ciljem

	 


Samostanski duh

	Zamišljam izgubljene duše 

	koje šetaju sa fenjerom 

	po svojim baščama

	obavljaju svoje 

	ranojutarnje vrtlarske obaveze i rituale

	 

	Da li to samo upijam

	samostanske energije

	 

	Namještaj samostana

	upija san i dah tamjana

	mirisne svijeće

	bore se za svoju 

	prečicu ka Nebu

	 

	Da li se migolje slipave čestice

	izborane tragove starog drveta

	što me sramote pred pomodarstvom

	 

	I nije da se trudim miješati

	sumnja će se sama upetljati

	vidik slutnje i straha

	kojemu svi otškrinjaju vrata

	 

	 


Trebam li čekati

	Trebam li čekati čudo

	da bih ljubav pružio?

	 

	Trebam li dopuštati 

	vlastitim napastima 

	da srce polagano izjedu?

	 

	Trebam li čekati 

	trenutak dobre odluke

	lepezu miliona situacija

	otvorenost zalutalih karaktera?

	 

	Divno li je u prolazu

	dobaciti nešto lijepo 

	zbunjenom pogledu

	poslužiti se smiješkom

	ludovati dječjom gestom

	 


Sjedi da ti pričam

	Sjedi da ti pričam

	tebi koji razumiješ moj jezik

	gledao sam ukočeno

	u siluetu njene duge haljine

	 

	Prolazio bih tako često

	kraj aparata kojim vješto barata

	krio sam se iza baklava ograde

	promatrao pokrete njene ruke

	 

	Drhtava ruka 

	taj nesigurni pogled

	bajata zagonetka

	koja sučeljava volju

	 

	Njena ženstvenost

	dimenzija daleka od dodira

	silueta iz savršeno usklađenih 

	crno-bijelih tonova

	 

	Budućnost kao enigma

	figura otrova ili lijeka

	Je li to samo slutnja 

	ili srca dreka?

	 


Dvije maramice

	Vjetar prohladni 

	gricka obraze

	kroz maglu dopiru

	Božićne svjetiljke

	 

	Ti poslana od Boga

	lepršava hoda prilaziš

	minival, puder blag

	pružaš iskreni osmijeh

	 

	Ali duša ti vapi

	za zagrljajem oko struka

	iz braun očiju 

	izvire ti suza

	 

	Kupujem ti 

	dvije maramice

	žarko maštam

	ljubiti tvoje ručice

	 

	Odlazivši sa zagonetnim osmijehom

	daleko u suprotnom smjeru

	gdje nada prestaje samo reče: 

	hvala ti puno za maramice

	 

	 


Stavljam cvijet među čivije

	Gitara položena na

	staru seosku ponjavu

	mozaik čvrstih veza

	poslaganih među kutkove

	ambicije i emocije

	 

	Stavljam cvijet među čivije

	prebacujem gitaru na rame

	Kad je uz tijelo privijem

	duša se raduje

	 

	Pore mojih tankih prstiju

	utisnute u tintu

	izgubljenih eho tonova 

	koji ne znaju za sintetičke efekte

	 

	Ugroženi mali prst

	bez uloge u toj igri

	fizičke svojstvenosti

	što bez čvrstog neona

	povezanosti sa starješinom

	koluta priču procesije života

	 


Sunce se krije iznad oblaka

	Poruka u boci

	Sunce se krije iznad oblaka

	milju dalek otok snova

	njiše se posada

	pod nama energija snažnih valova

	 

	Pustolovine suočavanja

	gumeni čamac

	je nedovoljan

	za plovidbu oceanima

	 

	Mjesec obasja more

	put u drugi svijet

	oluja poput neprijatelja

	iznenadni gost

	 

	Tama oko nas

	spašava nas širina u grudima

	plivajmo drugovi

	jer dušu ne smijemo zasukati

	 


Ležanje na vodi

	Urođeni hedonizam

	Ponekad mi nedostaje

	ležanje na vodi

	otvoreno nebo

	ritmični valovi

	svježina i svjetlost

	što sija direktno u oči

	uši potonule

	kratki šum soli

	 

	Ponekad mi je dostatno

	samo sunce

	koje vječito daje

	bezuvjetno svjetlost šalje

	topla voda

	jeza tijela

	sol ostavlja tragove

	poput uzorka planine

	 

	Ponekad mi anđeo šapuće

	treptaje poletnih ptica

	vjetrom nadu daje

	i gukti rijetka riba

	lavanda prohuja moje biće

	 


Grebanje prstima

	Večeras ću grebati prstima po ledu

	jer mi je otpisana ljuštura sreće

	 

	Nije mi dosadno, samo se zabavljam

	 

	To je projekcija hladnokrvne ekspresije

	pograničnog ispreplitanja niskih strasti

	 

	Bacam papiriće u koš

	dakako skice perolake

	 

	Neću vas lagati

	pa skice više ionako

	nitko ne baca

	jer ne postoje

	ostaju iza nas samo 

	završne verzije

	
Igram ping-pong po stanu

	udarajući u zid

	plastična loptica se vraća

	kucka ravnomjerno

	očekuje reakciju

	nisam spreman za Zakon

	barem, ne sad

	 


Ribar sa periferije

	Otvorih svoju dušu

	ribaru sa periferije

	jer njegove su časne ruke

	ljuske od mora, kamena

	 

	Otvorih svoju dušu

	kao dijete koje vidi
ono sto ne smije postojati

	kao starac što naslućuje

	ono što ne smije znati

	 

	Rekoh mu tik brzo:

	zašto ne pogledaš
baloni lebde

	i nad našim glavama

	 

	On mirno reče

	sasvim usputno

	na pauzi između 

	trzaja i hvata:

	pusti ih da mašu

	skini sat sa svoje ruke

	baci kamenčiće 

	olabavi džepove

	ukrcaj se u biser luke

	skoči u duboko more

	



	


Mol

	Sjedim na molu

	pucketam prstima
čekam da sunce zađe

	da ribari bace svoje udice

	 

	Čekam da pokraj masline
prođu slatke curice

	iliti već odvažne žene
koje šetaju svoje pudlice

	 

	Čekam da sjednu na drvene klupice

	da ih mogu priupitati 

	ili zvečkom pomrsiti tijek

	ili čak poneku nepotrošenu riječ zapečatiti

	njenim sjećanjima i minulim pokoljenjima

	odvažnih i posrnulih frajera

	 


Daleko od kopna

	Često provjeravajući

	broj preostalih strana

	čeznem za stvarnošću njenih dodira

	koji izviru iz neproživljenih riječi

	nekog južnoameričkog romana

	 

	Sjećanje pomahnitalo poput talasa

	daleko od kamenitog kopna

	kao na traci razmjenjuju se znaci
odluke, rizika i sakriveni pravci

	 

	Trebam baš nju, da zajedno beremo kupine
da po studosu hvalim njene palačinke

	da mi sa levisica trga čičke

	modrih plavih kao njene ljetne osjećajnosti
 

	 


Ko će znat

	Ko će znat

	gdje žive maštanja

	jer misli su mi jače 

	od zrnaca što migoljivo škripe

	i perjanice što peku stopalo moga Ja

	 

	Oprostite mi djevojke

	tih sam dana bio opijen

	česticama prašine

	tijekom ljudskog ritma

	 

	Oprostite mi jer nisam bio lud

	nisam bio svojstven i postojan

	I za hladni pogled željan ljubavi

	Oprostite mi 

	Vama nemam šta opraštati

	 

	Pognut sam, vođen mišljenjem

	Pognut sam, vođen 

	uzrokom

	posljedicom

	akcijom

	reakcijom

	do tada sinteze nema

	Nema je, jer sebi 

	najprije nisam oprostio

	



	


Nisam svoj kada pišem

	Ja nisam svoj 

	kada pišem

	 

	Ja nisam svoj

	kada me đavoli golicaju

	 

	Ja nisam svoj 

	kada uspijevam

	 

	Ja nisam svoj 

	kada sam umoran

	 

	Nemam pravo više grliti jastuk

	kada prigrlile su me neke sile vučne

	 

	 


U očima i srcu

	Očima se putuje

	plačljivo ponekad

	 

	U očima se konji raduju

	novoj muci 

	što će sa oblacima doći

	 

	Očima 

	vidiš pijedestal

	mrtvu medalju 

	što će stvoriti i nestati

	 

	U srcu

	sijat će dubina

	gorjet će pepeo

	i kada čvrsto drvo 

	više vidjet ne mo'š

	 

	Sudba će se sama ogolit

	kada oko povučeš 

	u jezgro svoga srca

	kada magle nestaju pozadi

	a tvoje srce čvrsto odmiče strane

	 

	Pljuskovi će sutra

	kažu, biti česti

	



	


Odgovaram li

	Gdje nastupa moje djelo?

	Da li na pozornici 

	ukrašenih drvenih nosača,

	megalomanije i sjaja?

	Da li u času iskrenog plača

	dragih i ostavljenih ljudi?

	 

	Odgovaram li tvom

	prototipu zagonetke?

	Odgovaram li tvom skladu

	hladnoće i profinjenosti?

	 

	Je li potrebna posebna zraka

	za presliku nutrine tvoje duše

	koja žudi za nježnošću 

	pažnjom ili prividnom snagom?

	 

	Znaš da sam slab 

	na tvoje molim te

	Bez obzira na poniznost

	ništavan sam za tvoj obzir i djelo

	 

	Muči te nepoznanica sa križaljke

	tvoj periferni pogled prema meni

	pitaš uvijek ista besmislena pitanja

	ponavljaš i pretvaraš se da me ne razumiješ

	



	


Šapat očima

	Prozvavši me imenom

	popravila mi je kragnu

	ovaj put izostalo je

	ono neodoljivo hej

	 

	Htjela je da zna sve

	imala je vremena

	pao sam pod neodoljivim

	šapatom njenih očiju

	 

	Dugo smo šetali

	po varaždinskim ulicama

	zalazili po periferijama

	slavnog groblja

	 

	Vodio sam je na lignje u menzu

	a ona poput škotske kneginje

	istjeruje samo princip

	zeru krhke taštine

	 

	Pasao je daleki zvuk

	soundtrack saksa
Teatralnog poput panike

	gimnazijalke pred tablom

	
A kud da te vodim ti lutko šarena?

	



	


Volonter

	Drama ljudskog tlaka

	ti volonter Crvenog križa

	svojstveno srcu sa bedža

	svojih slatkih oblih grudi

	spašavaš neke strane ljude 

	njihove čudne ljubavi

	 

	U zraku tutnji zamršeni flert

	kao stanje duha

	nakon dobre predstave

	kao da živim za tuđi ples

	kao šum u publici

	nakon tužnog govora

	 

	Ma grijeh je oćutati lijepe riječi

	oduvijek si mi bila draga

	želim vječni dah tvojih usana

	 

	Želim s tobom samo prebivati

	po uličicama primitivne umjetnosti

	šapni mi na uvce što možeš dati

	ali nemoj dušu svoju izdati

	 


Povjerenje

	Sigurnost je u povjerenju!

	 

	Osjećam u toj rečenici

	opću prhkost karaktera

	blagu piljevinu

	koja se rasipa iz ruku

	 

	Pospi je po kosi

	neka vjetar prkosi

	pusti da svoje nosi

	 

	 

	 


Pamtim

	Pamtim psalam kojeg voliš

	Pamtim, naročito tvoj pogled

	 

	Sjetiš li se galopljivo u pauzama

	kada smo zajedno zapisivali dojmove

	po zahrđalim tračnicama 

	naših prolaznih malih sredina

	 

	Tražiš li sreću po zagrebačkim tramvajima

	ponekom hit romanu slavnih nordijaca

	ali sjeti se, ja sam te vodio u svijet dječjeg ludila

	prije naučno-fantastičnih romana

	 

	Sjećaš li se onog susreta

	kada smo se naročito razumjeli“

	akustare na Starom gradu

	i snopa naivnih sanjarskih papirića

	namijenih i nastalih u varljivim noćima

	 

	 

	 

	 

	 

	 


Ranč

	Često sanjam jedan divni ranč

	između dinarskih planina

	gdje u nekim davnim vremenima

	i vidljivim posljedicama

	žive neke strane šume

	strane za uvale naših (o)sjećanja

	 

	Kakav bi to bio san 

	bez dame sa sjajem u očima 

	kako čuči pored bistrog potoka

	tkaninom boja kestenjeg lišća

	šije džemper za seoski bal

	 

	Žarka ljubav njene oči osjene

	savija gazu i umotava je nježno

	prati ritam šuma potoka

	 


De coupage njenog karaktera

	Sprema se smršati

	ima svu planinsku opremu

	moderna uska odjeća 

	popravlja samopouzdanje

	 

	Teška noć, osjetim

	šapuće sebi u bradu

	kradom, onako damski

	pali cigaretu

	 

	Zbunjeno zadirući u sjaj ulice

	primijetio sam bacanje tika u baru

	kao da se sprema za promjenu

	trsi se pred nespretnom riječi 

	zalutalog zavodnika

	 

	Hladnokrvni plesač se uklapa

	u program neshvatljive savršenosti

	zna sve tajne trik zavođenja,

	a ona baca šalu na račun

	sopstvenih godina i kila

	



	


Čeka nas jutro

	Oklijevam prije bitnog poziva

	pilotiram tuđim emocijama

	 

	Osjećam da mi ima šta kasti

	ali će prije zvijezda pasti

	nego oprostiti propušteni poziv

	 

	Zavist se transparentno vuče

	u izgovorenim gorkim riječima

	 

	Čini se, 

	biti će zauvijek prkosna

	 

	Zbunilo me njeno zašto

	zateklo me u slučaju

	skvrčilo mi grudi slabašne

	stisnulo mi ruke majušne

	 

	Drhti utroba mojim plećima

	mutavi kapci sto klikću
uz ucviljene zgužvane jastuke
A kako da podesim tlak?

	 

	 

	 

	 

	 

	 

	 

	 

	 

	 

	 

	Sebstvo navire 

	iz mutnog oblaka

	njenih nadanja

	 

	Pentramo se po glečerima planine

	svojim ludim dosjetkama

	 

	Onda
šapatom radijskog naglaska:

	za sutra spremi misnu odjeću

	i mirno lezi neka se 

	duša sa tijelom slegne

	 

	Čeka nas jutro!

	 

	



	



	Sokratove navike

	Teče voda, blato oboji

	potreba galeba da sleti

	pravo pred njenu nogavicu

	djeca prskaju hladnu vodu

	a prolaznici nastavljaju 

	raspravu Sokratovih navika

	 

	Ona kao mala roza djevojčica

	što poskakuje po podijumu trga

	slatka prijemljiva razdraganost

	duhovnog mirisa

	 

	Predstavljam se kao 

	veseli Bosanac

	ona pokazuje palac

	kao da povezuje

	kao da me sažalijeva

	 


Zidne poruke pjesnika

	Ti bi rado išla na trg

	da se slikaš sa kipom

	a ja bi radije sjeo za stol 

	gdje je nekoć pijančio pjesnik

	zaboravljen po djelu

	pamćen po ritualu

	 

	Kao da su svi zaboravili 

	njegove poruke po zidovima

	i prigušenom svjetlu 

	zagušenoj prostoriji

	 

	Cirkus prolazi rijetko

	u mjestima gdje pjesnici ne stanuju

	ne zastajkuje tamo

	gdje su čipkane zavjese spuštene

	 

	 

	
 

	 


Umjetnost pod klupama

	Vidim ovog hladnog jutra

	starca neočešljanog, zapuštenog

	sa ružom u ruci, čeka, vene

	 

	Hoda po novogradskim nasipima

	pod plavetnilom riječnog bilja

	 

	Gleda mladića kako

	markerom urezuje

	bunt svog vremena

	zasićenim utjecajima

	zapadnih kultura

	umjetnost pod klupama

	 

	Otkrivam slučajne crte

	po starom džemperu

	putene ruke, bordo smiješak

	propuštena prilika

	 

	Sjede kraj mene

	A ja nastavljam

	bukom uške zaokupljam

	gladiti svijet misaonih dilema

	šetati sporo i smiono

	 

	priča između dosjetaka

	i generičkih doskočica

	
Usporava svoj 

	hod, ambiciju

	i vraća se u svoj dom

	Živimo pjesmu

	Cupkamo po podijumu 

	talijanskog kluba

	 

	Kaže hajde da živimo pjesmu

	starog jazz saksofoniste

	 

	Trošna cipela zaglavila

	pod pješačkim stubama

	ironičnog pokušaja

	 

	Ja sam zbunjen

	postajem odsutan 

	 

	Pomirisa košulju 
prije nego stavi ruke

	na moje rame

	 

	Kaže hajde da živimo pjesmu

	boogie finih pokreta

	 

	Jetko trpi moj dah

	odstupa od tempa

	kojeg diktira

	 

	 

	 

	 

	 

	 

	 

	 

	 

	 

	 

	 

	Nisam imun na 
škrbučenje koraka 
nad svježim noćnim snijegom
niti na poletnu krv 

	što tutnji u našim srcima

	kada lupa u srcu
bubanj ritmom

	majčinih vapaja
tako snažno i poletno

	poput simfonijskog raspleta

	 


Tuđi ples

	Šarene salavete

	koje smo sakupljali

	više nitko ne treba

	 

	Sitničava radost 

	prugastih pravaca

	posrnula po klizavim 

	podovima prolaznosti

	 

	Podrezat ću suhi dio biljke

	silom tražiti mladost

	kalemim na ud svoj označeni

	pustiti da raste mimo volje

	
Izolirat ću sve šumove

	i sve valove jače

	da nas zaboli glava

	Noćas zrak treba biti čist

	presretač će biti moj

	 


Kaldrma bez konja

	Soba puna čudnog mirisa

	po zgradi ožiljci čahura

	Osjećam tragiku 20. stoljeća

	ožiljci oluja i gromova

	

	Vidim ljude koji se kriju

	pod metrom betona

	svijet pati od moralnog sloma

	Bježi čeka te bomba!

	 

	Vidim kvislinge i poslušne

	Vidim mudre i gažene

	Osjećam te mirise

	ljubav i grijehe

	 

	Vidim sjenu čarobnu

	prozore i svjetlost

	kaldrmu bez konja i smrada,

	gospodsku šaku na stolu

	 

	Podrumi ostatka surovosti

	izdaja radi moći

	Prati me osjećaj misterije

	prekrivene ljudske podvale

	 


Virus uvrnute vrijednosti

	Polako pratimo gluposti

	naizgled mudrosti

	Zagađeni trendom bolesti

	virusom uvrnute vrijednosti

	 

	Prebojene ideologije nas prate

	iza nas ostaju samo kamate

	Vid nam je zamagljen

	Pogled je ograničen

	 

	Sve slike životne projekcije

	trebale bi biti odgojne injekcije

	Pravi melem mentalne higijene

	vodi ka smislu sopstvene sjene

	 


Nitko više ne gradi mostove

	Diže se frka oko izbora

	ljudi se uzbuđuju oko pozicija moćnika

	udobne stolice manipulacijom se stvorile

	naivne glave mržnjom se napunile

	 

	Svi su u kolektivnom ludilu

	brojanja krvnih zrnaca

	šta su, tko su i kako se tko osjeća

	stručnjaci međusobnih smicalica

	 

	Probijaju se kao miševi i kradu tuđe

	stalno nam pale vatru u mozgovima

	nitko više ne gradi nove mostove

	sistem kočnica postaje

	 

	Za vrijednosti nametnute

	kratkotrajnu bateriju troše

	prije nego što stanu na noge

	drugima zadaju kroše

	 


Postmoderni fašista

	Prijatelj moj fašista postao

	nije se odupro pretvaranju

	leže on na labavu granu

	mogao bi podlegnuti lomu

	 

	Vrijednosti sa stabla opadaju

	slomit će nekome glavu

	ljuti vukovi čekaju

	trenutak da ga rastrgaju

	 

	Postmoderni lažni moralista

	nesvjesna krema oholosti

	za gluposti potencija

	slobodnom umu prijetnja

	 

	Providni nacionalisti šire zaključke

	nitko ništa konkretno da poduzme

	očito je da svima ljubavi nedostaje

	neka onda prihvate ljubavi darivane

	 

	Prijatelju moj, budi onaj stari

	nije tvoja zadaća da štuješ što prolazi

	netko drugi će tvoju ljubav da pali

	traži bližnjega svoga vrijednost ljubavi

	 


Zainati se

	Vježbaj taj pokret

	taj skupi pogled

	jedinstven u rijeci sitnih riba

	što se migolje pod šakom stranca

	 

	Stvori dostojanstvo

	zainati se protiv

	krhotine sistema potpore

	te razgradive ljudske tvorevine

	 

	Daleko su države

	od teritorije emocije

	kreirane su strategijom 

	političke manipulacije

	 

	Ta znaš da je povijest

	klupko suludih borbi

	nezavršenih ratova

	krvavi tragovi očajnika

	 

	Zarazne dječje bolesti

	kolektivnih identiteta

	tu nema pobjednika

	uvijek se nađe kadija

	 


Pepeo, dim i magla

	Sa zadnjih klupa

	čuje se pljesak

	od onog što samo bulji u ekran

	čujem pozadinski podrugljivi smijeh

	slavi moj nespretni peh

	 

	Prizma njegovog pogleda

	u očima odsjaj od straha

	kao da ga trenuci i ravnodušnost 

	koju mu darujem, uznemiruju sad

	 

	Nameće svoj očaj javno

	drugi da se dive

	ovisan je o pogledu

	boji se osude

	 

	Njegovi tragovi su 

	pepeo, dim i magla

	okovi taštine i ega

	taj sa leđa uvijek napada

	 

	Šunja se uz granicu

	prati nisku frekvenciju

	ideja na dnu smeća

	da rovi dostojanstva nema

	 


Katarina, ima nade

	Prepoznao sam stećak u sebi

	nepravilno duboko urezani pečat

	koji počiva po njivama mladosti

	živ u karakteru i klicama zemlje

	 

	Sve dok reži u meni nadrealizam

	karakternost i emocija za polja života

	Duša gubi u igri logike i razuma

	na bojištu crno-bijelih polja

	 

	Pijuni moraju ići van 

	po spas kraljice

	Konj bijaše van 

	svoje početne stanice

	suviše lijevo stjeran je u kut

	 

	Kao što šetač sluga

	isprepliće radnju

	Protivnički pijun 

	ruši logiku igre

	 

	Danima slavne osmanske sage

	osvajačke trupe od Stambola age

	pojmiti ne može nagli pokret ruke

	što ruši drveno bojište i aktere

